# Hygiejne på vandværket

## Her på vandværket har vi fokus på hygiejne

## Når du arbejder for os, skal du kende vores hygiejneregler

Hvis du er i tvivl så spørg den driftsansvarlige på vandværket



Driftsansvarlig \_\_\_\_\_\_\_\_\_\_\_\_\_\_\_\_\_\_

Mail \_\_\_\_\_\_\_\_\_\_\_\_\_\_\_\_\_\_\_\_

Mobil \_\_\_\_\_\_\_\_\_\_\_\_\_\_\_\_\_\_\_

## Hvorfor hygiejneregler?

Drikkevand er en vigtig fødevare. Derfor er det vigtigt at, alle, der arbejder på vandforsyningsanlægget, har fokus på, at hygiejnen er i top.

De største risici for at forurene drikkevandet er på ledningsnettet:

* Indløb af overfladevand, spildevand eller regnvand.
* Indtrængen af smådyr, fugle, mus, rotter og insekter.
* Afsmitning af rense- og smøremidler.
* Efterladelse af jord, rørstumper og andre genstande.

## Information om vores hygiejneregler

Vi udleverer denne folder til alle, der færdes i vandforsyningen. Desuden giver den driftsansvarlige en kort introduktion til hygiejnereglerne.

## Hvor gælder reglerne?

Hygiejnereglerne gælder i hele vandforsyningen. Det vil sige både i boringer, på vandværket og i ledningsnettet.

## Hvem gælder reglerne for?

Hygiejnereglerne gælder for alle, der færdes i vandforsyningen. Det vil sige både ansatte, leverandører og gæster.

## Generelle hygiejneregler

Toiletbesøg: Vask hænder når du har været på toilettet. Sprit hænderne af, hvis du ikke har adgang til vand og sæbe.

Ved arbejde: Vaske eller afsprit dine hænder, før du arbejder med overflader, som har direkte kontakt til vandet.

Du kan også bruge engangshandsker.

## Vandværket er inddelt i zoner

Vandværket er inddelt i tre zoner: Grøn, gul og rød.

I hver zone er der forskellige hygiejnemæssige forholdsregler, og når du bevæger dig fra grøn til gul zone og igen fra gul til rød zone skærpes hygiejnereglerne.

|  |  |
| --- | --- |
|  | Grøn zone Områder uden direkte eller indirekte adgang til åbne vandoverflader.   * Rent fodtøj – som i eget hjem. * Rent arbejdstøj. * Jævnlig rengøring – oprydning. * Almindelig sund fornuft og kropslig hygiejne. |
|  | Gul zone Områder med indirekte adgang til åbne vandoverflader.   * Fodtøj, som kun bruges i gul zone og eventuelt overtræk. * Håndvask eller afspritning. * Værktøj og komponenter desinficeres. * Komponenter i hygiejnisk emballage. * Højt rengøringsniveau. |
|  | Rød zone Områder med direkte adgang til åbne overflader og åbne vandoverflader, iltningstårne og rentvandsbeholdere.   * Rent desinficeret fodtøj og overtræksdragt/engangsdragt.  Dragten må kun bruges i gul og rød zone. * Tøm lommerne, så udstyr og værktøj ikke kan tabes. * Håndvask eller afspritning. * Værktøj og komponenter desinficeres. * Komponenter i hygiejnisk emballage. * Højt rengøringsniveau. * Bakteriologisk kontrol efter service eller reparation. |

# Hygiejnesluse

Når I bevæger jer fra gul til rød zone skal der etableres en hygiejnesluse. Det vil sige et rent område på for eksempel en helt ny og ren presning, hvor I skifter til rent fodtøj og tøj og desinficerer fodtøj og vaders.

## Generelt om arbejde, udstyr og materialer

Alle materialer, udstyr og værktøj skal være rent. Rørskal være afproppet. Opbevar materialer i emballage, og åben først lige inden brug.

Udstyr og værktøj, der kommer i berøring med vandbanen, skal:

* Opbevares forsvarligt – i rene beholdere og underlag – og må ikke opbevares direkte på jorden.
* Rengøres og desinficeres med klor eller sprit. Det samme gælder indvendige overflader, rørender og fittings, der ikke er pakket ind eller afproppet.

## Sår og forbindinger

Åbne eller betændte sår skal dækkes af beklædning, bandager eller vandtætte handsker (ved sår på hænder).